ӨЛКЕТАНУ – ОТАН ТАРИХЫНЫҢ БАСТАУЫ

ХХІ ғасыр жаңарған, дамыған рефорамалар ғасыры болып тарих сахнасына енуде. Сондықтан білім беру, ғылым саласында жаңа реформалар жасалуда. Әр елдің ұлттық салт-дәстүрі терең зерттеліп, соны игеруге мол мүмкіндік туды. Қазақстан Республикасы соңғы 20 жылдан астам уақыт ішінде әлем таныған ел болды. Қазір жастарға зор міндеттер жүктелді, білімді ұрпақ қажеттілігі туындады.

«Өлкетану-тарих ғылымының бір саласы. Тұңғыш Елбасының өзі Отан тарихын жаңғырту үшін өлкетануды дамыту керектігін айтқан болатын. Ал бұл ғылымды зерттеу мектеп қабырғасынан басталу керек»,-дейді тарихшы мамандар. Өйткені, өлкетану ғылымы туған жеріңді, еліңді сүюге баулитын бірден бір құрал.

Қазақстан Республикасының Тұңғыш Президенті Н.Ә.Назарбаев бүгінгі таңда қазақстандық білім беру жүйесінде, оқу-тәрбие жүйесінде, оқу тәрбие ісінде практикалық жағына көңіл бөлуді, соның ішінде «Өлкетану» пәнін енгізуді ұсынған болатын. [ 1]

Білімді жан-жақты тәжірибелі, қабілетті жастар-ұлтымыздың баға жетпес қазынасы. Сондықтан жастарды жан-жақты қабілетті азамат етіп өсіруде өлкетанудың тәлім-тәрбиелік, білім-танымдық рөлі зор. Өлкетану жұмыстарының ұйымдастырылуы мен оқыту формасын екі категорияға бөлуге болады:

1. Сабақ барысында.

2. Сабақтан тыс.

Категорияда мынаған көңіл бөлу қажет:

1.1.Оқу бағытындағы экскурсиялар.

Оқу міндеті мен туған жер туралы білімдерін өткен уақыттармен салыстыра отырып, табылған жәдігерлер бойынша өлкетану мұражайын толықтырып отыру керек.

1.2. «Өлкетану білгірлері» атты мектепішілік сайыс өткізу.

Бірнеше турға бөлу, бір турдан екінші турға өту барысында сұрақтарды күрделендіру, танымдық, практикалық тапсырмалар беру.

1.3. Викториналық ойын-шоу.

Мақсаты: Оқушылардың туған өлке табиғатына қызығушылығын арттыру, тарихын зерттеуге баулу. Викторина-шоу туған өлкені білуге арналған, мәліметтер алуға арналған жанр, оқу түрі (салыстырмалы карточкалар, ребустар, сканвордтар, сұрақтар мен жұмыс істеу).

1.4. Таңдау сабақтарын, қолданбалы курстар өткізу (теориялық білімдерін, кәсіптік бағдармен ұштастыруға көмек береді)

2.1.Сабақтан тыс уақытта оқушының толық еркіндікте жұмыс істей алатын шаралар ұйымдастыру. Мысалы:

- Карталар сызу (пайдалы қазбалар, археологиялық қазба орындары мен обаларды анықтау).

- Ауыл ішіндегі заттарды жинақтау, шежірелер мен әңгімелер, құжаттар т.б.

- Өлкетану үйірмелерін ұйымдастыру, секцияларға бөлу:

1. Топономика секциясы (жер атауына байланысты анықтама жасайды).
2. Геологиялық секция. ( жер қыртысы, өсімдіктер мен жануарлар әлемін зерттеу).
3. Тарих секциясы (тарихи оқиғаларды зерттеу, құжаттармен жұмыс істеу).

Жаңадан бастаушылар үшін өлкетану мұражайының мынадай бөлімдерін ұйымдастыруға болады:

І-бөлім. Өлкені оқып үйрену. (Жорықтар мен экскурциялардың жазбалары, үйірмелердің жоспарлары, есебі, алғыс хаттары)

ІІ-бөлім. Біздің мектеп. (Мектеп тарихы, оқушы, мұғалімдер туралы естеліктер, мектептің қызметіндегі жетістіктер).

ІІІ-бөлім. Туған өлке табиғаты. (Өлкенің географиясы, геологиялық картасы, пайдалы қазбалары, климаты, сызбалар, өсімдіктер мен жануарлар туралы зерттеулер т.б).

ІV-бөлім. Туған өлке тарихы. (Археологиялық қазба материалдары, заттай деректер, құжаттар, аймақтың шаруашылығы туралы мәліметтер).

Әрине, бөлім атауларын өзгертуге де болады. Қолдағы бар құндылықтарды жоғалтпай, оқушылардың білімдік қорын молайту жолында басқа формаларды іздеу өмір қажеттегі болып отыр. [13]

Мектепте жүргізілетін өлкетану жұмыстары, яғни, туған өлкенің тарихын зерттеу, соның нәтижесінде жиналған материалдарды оқу-тәрбие жұмыстарында жоспарлы, жүйелі түрде пайдалану аса маңызды. Егер де мектепте бұл жұмыс жақсы жолға қойылып, жиналған материалдар мектеп мұражайында немесе өлкетану бұрышында сақталса және де ол материал ретіне қарай тарих сабақтарында пайдаланылып отырса, онда осы пәнді оқытудың алдына қойылған үш міндеті: білімділік, тәрбиелік, дамытушылықты ойдағыдай жүзеге асыруға үлес қосады.

Мектептегі туған өлке тарихы бойынша жұмысты ұйымдастыру, жоспарлау бірыңғай бола бермейді. Кейбір мектептер өз ауылы мен оның төңірегін, мектеп орналасқан қаланы, не оның белгілі бір ауданын , енді бірі аудан, тіпті облыс территориясын зерттеуді мақсат етеді. [2]

Сондықтан мектептегі өлкетану жұмысын әуел бастан дұрыс ұйымдастырып, жүйелі жүргізген абзал. Әдетте өлкетану жұмысының жоспары мектептің бүкіл оқу-тәрбие жұмысы жоспарының құрамдас бөлігі болып саналады және көбіне сыныптан тыс жұмыс жоспарымен бірге жасалады. Сондықтан сол үлкен жоспармен үйлестірілуі тиіс. Тәжірибеде байқағанымдай, бұл жұмысты көбіне тарих, география, әдебиет пәндері бірлесіп ұйымдастырады. Бұл жұмыс жүргізу үшін қолайлы болып табылады.

Мектептерде өлкетану жұмысына қатысты жоспарларда жиірек кездесетін іс-шаралар:

1. Туған өлкені зерттеуді ұйымдастыру жұмыстары.
2. Тарихи-өлкетану қоғамын құру.
3. Тарихи- өлкетану экскурсиялары.
4. Тарихи- өлкетану ескерткіштерін зерттеу үшін алыс жерлерге жорықтар ұйымдастыру.
5. Археологиялық жұмыстар жүргізу, археологиялық экспедицияларға қатысу.
6. Тарихи-өлкетану бұрышын, залын, бөлмесін ұйымдастыру.
7. Тарихи-өлкетану кешін дайындау және өткізу.
8. Экспедиция қорытындысы бойынша есеп беру және тақырыптық көрме ұйымдастыру.
9. Тарихи- өлкетану тақырыбына ғылыми жоба қорғау, конференция, пікір-сайыс, талқылаулар ұйымдастыру болып табылады.

Экскурсия мектеп мұражайының сабақ және сабақтан тыс жұмыстарының ішінде ерекше орын алады. Бұл өзі заңды нәрсе, себебі мұражай экспозициясы және экскурсиялық әдіс өзара байланысты. Мұғалімдер экскурсияларға дайындалар алдында бүкіл тақырыпқа жататын материалдарды, айтатын экспонаттар мен мәтіндерді мұқият зерттеп, бағыттарды зерттеп, бағыттарды өңдеп, оқушылар тоқтайтын ыңғайлы жерлерді анықтайды. Былайша айтқанда, тұтас сабақ жоспарын өңдейді. Мектеп мұражайында жас экскурсия жүргізушілері құрылады. Балалар мұражай жәдігерлері туралы лекция тыңдап, жекелеген экспонаттар тарихы- мен танысып, мұражайтану жұмыстарының қолдану тәсілдерін үйренеді. Үйірме мүшелері ауылдық мұражайларға барып, олардың жұмыстарымен танысады. Осылайша, мектеп мұражайындағы сабақ және сабақтан тыс жұмыстар мектептегі тәрбие жұмыстарына өз үлесін қосады.

1. Мектеп мұражайлары профильдері бойынша мынадай түрлерге бөлінеді:
2. Тарихи.
3. Комплексті-өлкетанулық.
4. Мемориалдық.
5. Экологиялық.
6. Ведомствалық.
7. Залдар.
8. Бұрыштар.

Мектеп мұражайының басты назарындағы мәселе оқушылардың туған ауыл, аудан өлкесін жоспарлы іздестіру, реттеу, зерттеу қызметінде жұмыстың әр түрлері мен әдістерін қолдану болып табылады. Мұражай кеңесі белсенділердің шағын тобы емес, көбірек оқушыларды тартуға ұмтылады.

Мектеп мұражайын құру-бүкіл мектеп ісі. Оған мұғалімдер, оқушылар, тіпті төменгі сынып оқушылары да тартылуы тиіс. Оқушылар арасында түсіндірме жұмысын жүргізу де әр қилы болады. Жеке, топтық әңгімелер, сынып жиналысы, қабырға газетін шығару, бұрыштар ұйымдастыру т.б.

Тарихи өлкетану жұмыстарын ұйымдастыру кезіндегі күтілетін нәтиже:

* Оқушының өлке тарихын зерттеуге құлшынысын арттырып, туған жерге деген құрмет сезімін ояту.
* Өзіндік ой-толғанысын еркін білдіре алатын, нәтижесінде шығармашылық жұмыстармен айналыса алатын оқушыны тәрбиелеу.
* Өзінің шығармашыл тұлға екендігін өзге оқушыларға дәлелдей алатын өзіндік ұстанымы, қағидасы қалыптасады.
* Тарихи әдебиеттермен, құжаттармен таныса отырып, өзінің қорытынды пікірін еркін айта алатын ой-өрісі биік, өзінің теориялық білімін практикамен ұштастыратын сауатты ұрпақ ретінде қалыптасады.
* Тарихи оқиғаны тарихи-шешендік тілмен еркін жеткізуге дағдысы жетіледі.

Өлкетану жалпы білім беретін мектепте тәрбиелік маңызы бар қосымша пәндердің ішіндегі маңыздысы. Тарихи өлкетану мектепте таңдау сабақтары түрінде ұйымдастырылады. Өлкетанудың бір ерекшелігі –мектептегі өлкетану жұмыстары мақсатты және жүйелі түрде жүргізілсе міндетті түрде өлкетану мұражайын құруға әкеледі.

Оқу мен тәрбие-егіз ұғым. Сондықтан да өлкеге қатысты қосымша тарихи деректерді тек қана сабақтарда қолданбай, сабақтан тыс шараларда және де «Туған жер» тарих пәні үйірмесіне де пайдаланамын. Үйірмеге 12 оқушы қатысады. Бұл үйірмені мұражай жұмысын жандандыру мақсатында жүргіземін. «Ұлы Жеңістің 70 жылдығына» орай үйірме мүшелері Ұлы Отан соғысына қатысқан соғыс және еңбек ардагерлері туралы орден, медальдары, құжаттары бойынша бүктемелер жасап, өз өлкеміздің еңбек ардагерлері туралы, мектеп тарихы, ұстаз ардагерлері туралы т.б. мәліметтер жинайды. Оқушыларға қосымша тапсырма беріп, нәтижесінде оқушылардың өз бетінше жұмыс істеуде қызығушылықпен ізденгенін байқадым.

Құйған орта мектебінде көрнекті ақын, аудан мәдениеті мен өнеріне еңбегі сіңген қайраткер Әнуарбек Малгаждарұлы атындағы мұражай жұмыс жасайды.

Үйірме мүшелері мен мектеп оқушылары әртүрлі сайыстар мен жобаларға қатысу үшін мектеп мұражай деректерін тиімді пайланып келеді. Оған дәлел 2013-2014 оқу жылында осы үйірменің мүшесі 8-сынып оқушысы Нұрғазин Әділет Соғыс және Еңбек ардагері Мұхаметжанов Мырзахмет ақсақал туралы «Ұрпаққа ұран, Ерліке мұра» тақырыбында Республикалық қосымша білім беру оқу-әдістемелік орталығы ұйымдастырған «Туған өлкенің батырлары» тақырыбында сырттай өткен Республикалық зерттеу жұмыстары байқауында І-ші дәрежелі дипломмен марапатталды. Осы байқауда мұражай деректерін пайдаланған Қасымов Есдәулет, (жетекшісі Теміршенова Гүлнар), Назарханов Фархат, (жетекшісі Касенова Жайнагуль), Назарханова Қымбат (жетекшісі Нурахметова Бақыт) арнайы сертификат иеленді.

2014-2015 оқу жылында осы білім беру ұйымы ұйымдастырған «Жетістікке жеткен адамның тарихы» тақырыбында сырттай өткен Республикалық байқауда 10-сынып оқушысы Раздықова Айғаным ІІ-ші дәрежелі диплом иеленді.

2015 жылы мектеп мұғалімдерінің жетекшілігімен Жеңістің 70 жылдығына арналған «Біздің жеңіс!» тақырыбында Республикалық сырттай байқауында 7-сынып оқушылары Сапашова Ажар мен Мырзахметов Азамат ІІ-орын, 3-сынып оқушысы Серікбаева Зарина ІІІ-орын иеленді. Бұл оқушылар мектеп мұражайы деректерін тиімді пайдаланғандығын көрсетті.

2015 жылы «Кіші ғылыми жоба-2015» сайысында 9-сынып оқушысы Нұрғазин Әділет «Ұрпаққа ұран, Ерліке мұра» тақырыбындағы ғылыми жобасы үшін ІІ-орын алды.

Кемеңгер А.Байтұрсыновтың нақылына құлақ түрсек: «Біздің заманымыз – өткен заманның баласы, келер заманның атасы. Ата тарихты жинау қажет». Жеке тұлға білімді, саналы, толыққанды азамат болып қалыптасуы үшін ең алдымен мектептегі берілетін білім мен ілімнің, тәлім–тәрбиенің оның болашағына тікелей қатыстылығын әрбір ұстаз есте сақтауы қажет деп ойлаймын.

 Әдебиеттер тізімі:

1.ҚР тарихи сана қалыптасуының тұжырымдамасы // Егемен Қазақстан 1995 ж 30 маусым
2. Тарих-мәдени мұраны қорғау және пайдалану туралы: ҚР Заңы//Егемен Қазақстан 1992, 4 тамыз
3. Бижанов М. Школьный музей –центр учебной и внекласной работы среди учащихся А, 1990
4. Ергалиев Ж, Өлке тарихы Тәрбие негізі: мектеп музейлер активистерінің І слетінен // Қазақ мұғалімі 1999 ж
5. Кацюб Д.В. Формы и методы внекласный историко – краеведчиской работы в школе
6. Кутнякова Н.В. О некоторых проблемах отнашения к истории – культурному наследию в современных условиях // Тез дал НПК 1990
7. Музей и школа пособия для учителья
8. Олжабаев С. Мектептегі музей // Жас алаш 1991 ж
9. Подушкин Н.П. – Некоторые вопросы музейно – караеведческой работы.
10. Отчет облосного историко – караеведческой музея с общественными школьными музеями за 1993 – 1998 // Ш. 1998.
11. С.Т. Мусаева «Мектеп мұражайларын ұйымдастыру» (оқу құралы) Ш, 2001ж

12. Т. Тұрлығұлов «Ежелгі Қазақстан тарихы» Методикалық көмекші құрал.

13. Н.Ә.Назарбаев. Қазақстанның әлеуметтік жаңғыртылуы: Жалпыға Ортақ Еңбек Қоғамына қарай 20 қадам //Егемен Қазастан.2012 жыл, 10 шілде.